Ulmus crassifolia
Ulmus crassifolia (Anglice: Texas cedar elm, vel breviter cedar elm) est arbor decidua in America Septentrionali meridiana media, praecipue in Texia meridiana et orientali, Oclahoma orientali, Arcansia, Ludoviciana, cum paucis in Mississippia occidentali, Tennesia meridio-occidentali, et Florida septentrio-occidentali; ea etiam in Mexico boreo-orientali habitat. Arbor usitate in planis fluminum imis (flat river bottom areas) aliquando appellatis planis ulmorum crassifoliorum (cedar elm flats) crescit.

Descriptio
Ulmus crassifolia est media ad magnam arbor decidua ad 24–27 m alta, coroná rotundá. Folia sunt parva, 2.5–5 cm longa et 1.3–2 cm lata, fundamento obliquo; anno exeunte decidunt, saepe hieme ineunte. Flores sunt parvi, inconspicui, apetali, perfecti, purpurei, extremá aestate vel autumno ineunte geniti; vento pollinantur. Fructus est parva samara alata, 8–10 mm longa, celeriter post florescentiam extremo autumno maturescens.

Pestes et morbi
Arbor est ad Hollandicum ulmorum morbum pronissima, et moderate a Xanthogaleruca luteola laeditur.

Cultus
Ob Hollandicum ulmorum morbum, Ulmus crassifolia nunc in America Septentrionali raro colitur. Ea rarissime in Europa et Australasia colitur.

Cultivarietates
'Brazos Rim'

Hybridae
Ulmus × arkansana

Accessiones

America Septentrionalis
Arboretum Arnold, Bostoniae. Acc. nos. 511-2002, 758-86, ambobus in locis feris conlectis.
Hortus Botanicus Sicagi, Glencoe Illinoesiae.
Bartlett Tree Experts. Acc. no. 90-1243, provenientia non scripta.
Arboretum Morton. Acc. no. 385-68*1. 
Hortus Botanicus Novi Eboraci. Acc. no. 79617, provenientia non scripta.
Arboretum Reipublicae Civitatum Foederatarum (United States National Arboretum) Vasintoniae CFA. Acc. no. 37834

Europa
Arboretum Grange Farm (Grange Farm Arboretum), Sutton St. James, Spalding Lincolniae Britanniarum Regni. Acc. no. 509
Regius Hortus Botanicus Edinburgi (Royal Botanic Garden Edinburgh). Acc. no. 20080090, ex seminibus feris in CFA conlectis.
Horti Haroldi Hillier Equitis (Sir Harold Hillier Gardens) Britanniarum Regni. UK. Acc. no. 1980-0443 (Brentry Field). 
Hortus Botanicus Universitatis Hafniae.

Australasia
Coemeterium et Crematorium Manukau, Aucopoli Novae Zelandiae.

Notae
 Nexus externi 

Arbores Civitatum Foederatarum
Arbores Alabamae
Arbores Arkansiae
Arbores Ludovicianae
Arbores Mississippiae
Arbores Oclahomae
Arbores Texiae
Taxa Nuttall
Ulmaceae
Species plantarum